Oficiālais Vēstnesis L 192 , 08/07/1998 Lpp. 0004 - 0008



Komisijas Regula (EK) Nr. 1449/98 (1998. gada 7. jūlijs), kas nosaka sīki izstrādātus noteikumus Padomes Regulas (EEK) Nr. 2847/93 piemērošanai attiecībā uz zvejas intensitātes atskaitēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 12. oktobra Regulu (EEK) Nr. 2847/93, kas izveido kopējai zivsaimniecības politikai piemērojamu kontroles sistēmu [1], kurā jaunākie grozījumi izdarīti ar Regulu (EK) Nr. 2635/97 [2], un jo īpaši tās 19.b panta 4. punktu, tā kā saskaņā ar Regulas (EEK) Nr. 2847/93 19.b panta 4. punktu un saskaņā ar 36. pantā noteikto kārtību Komisijai jānosaka noteikumi par tās atskaites saturu, kura Kopienas zvejas kuģu kapteiņiem vai viņu pārstāvjiem jāsniedz un kuru sauc par zvejas intensitātes atskaiti; tā kā zvejas intensitātes atskaites saturs ir atkarīgs no tā, vai Kopienas zvejas kuģis ieiet Regulas (EEK) Nr. 2847/93 19.a panta 1. punktā noteiktajā zvejas apgabalā un/vai iziet no tā, ieskaitot ieiešanu ostā, kas atrodas šajā zvejas apgabalā, un iziešanu no tās; tā kā jānodrošina, ka laikā, kad VMS nosūta zvejas intensitātes atskaiti, dara zināmu noteiktu informāciju; tā kā jānosaka, kā nosūtot noformēt VMS zvejas intensitātes atskaiti; tā kā šajā regulā paredzētie pasākumi ir saskaņā ar Zivsaimniecības un akvakultūras pārvaldības komitejas atzinumu, IR PIEŅĒMUSI ŠO REGULU. 1. pants Šī regula nosaka sīki izstrādātus noteikumus par tās "zvejas intensitātes atskaites" sniegšanu, kura saskaņā ar Regulas (EEK) Nr. 2847/93 19.b un 19.c pantu jāsniedz to Kopienas zvejas kuģu kapteiņiem vai viņu pārstāvjiem, kuri paredz zvejot vai ir zvejojuši kādā apgabalā. 2. pants Šīs regulas mērķiem zvejas intensitātes atskaitē: - kuģa ģeogrāfisko atrašanās vietu izsaka ģeogrāfiskā garuma un platuma grādos un minūtēs, - apgabals ir tāds, kā definēts Padomes Regulas (EK) Nr. 685/95 [3] I pielikumā, un to izsaka ar kodiem, kas atbilst zvejas intensitātes zonām, kuras definētas VIa pielikumā Komisijas Regulai (EEK) Nr. 2807/83 [4], kas nosaka sīki izstrādātus noteikumus par to, kā reģistrē informāciju par dalībvalstu zivju nozveju, - laiku izsaka kā pasaules laiku (UTC), - ja par lomu uz kuģa norāda sugas, tad atsevišķi paziņo, cik dzīvsvara kilogramu ir piegrunts zivju sugu, uz ko attiecas kopējā pieļaujamā nozveja (TAC) un kvota, kura jāreģistrē kuģa žurnālā saskaņā ar Regulas (EEK) Nr. 2847/93 6. pantu; par visām pārējām sugām, kas atrodas uz kuģa, paziņo kopējos dzīvsvara kilogramus; daudzumi, ko paziņo, ir katras sugas kopējie daudzumi, kas atrodas uz kuģa tad, kad sniedz zvejas intensitātes atskaiti, - paziņotās sugas identificē pēc FAO koda, ko norāda kuģa žurnālā. 3. pants 1. Zvejas intensitātes atskaitē, ko nosūta tieši pirms ieiešanas zvejas apgabalā vai iziešanas no ostas, iekļauj šādu informāciju: - virsrakstu "IEIEŠANAS ZVEJAS INTENSITĀTES ATSKAITE", - kuģa nosaukumu, ārējo marķējumu un starptautisko radiosignālu, - kuģa kapteiņa vārdu un uzvārdu, - kuģa ģeogrāfiskās atrašanās vietu, par kuru sniedz ziņojumu, - apgabalu, kurā kuģis ieies, - paredzamo dienu un laiku, kad kuģis ieies minētajā apgabalā, - lomu uz kuģa pa sugām tikai tādā gadījumā, ja kuģis ieiet apgabalā, - vajadzības gadījumā tās ostas nosaukumu, no kuras kuģis izies. 2. Zvejas intensitātes atskaitē, kas jānosūta tieši pirms tam, kad kuģis iziet no zvejas apgabala vai ieiet ostā, iekļauj šādu informāciju: - virsrakstu "IZIEŠANAS ZVEJAS INTENSITĀTES ATSKAITE", - kuģa nosaukumu, ārējo identifikāciju un starptautisko radiosignālu, - kuģa kapteiņa vārdu un uzvārdu, - kuģa ģeogrāfiskās atrašanās vietu, ziņojumu nosūtot, - apgabalu, no kura kuģis izies, - paredzamo dienu un laiku, kad kuģis izies no minētā apgabala, - lomu uz kuģa pa sugām, tikai kuģim izejot no apgabala, - vajadzības gadījumā tās ostas nosaukumu, kurā kuģis ieies. 3. Ja kuģis ieiet ostā, tad 2. punktā prasīto informāciju pievieno paziņojumam, kas minēts Regulas (EEK) Nr. 2847/93 7. pantā. 4. Neatkarīgi no 1. un 2. punkta zvejas intensitātes atskaiti, kas jānosūta tieši pirms iziešanas no apgabala, un zvejas intensitātes atskaiti, kura jānosūta tieši pirms ieiešanas blakus apgabalā, apvieno kopējā zvejas intensitātes atskaitē, kur iekļauj šādu informāciju: - virsrakstu "IEIEŠANAS ZVEJAS INTENSITĀTES ATSKAITE", - kuģa nosaukumu, ārējo identifikāciju un starptautisko radiosignālu, - kuģa kapteiņa vārdu un uzvārdu, - kuģa ģeogrāfiskās atrašanās vietu, ziņojumu nosūtot, - blakus apgabalu, kurā kuģis ieies, - paredzamo dienu un laiku, kad kuģis ieies minētajā apgabalā, - lomu uz kuģa pa sugām. 4. pants 1. Ja kuģis veic pārzonu zveju un šķērso apgabalus atdalošo līniju vairāk nekā vienu reizi 24 stundās ar noteikumu, ka tas paliek norobežotajā zonā (piecas jūdzes uz abām pusēm no līnijas starp apgabaliem), tad zvejas intensitātes atskaitē, kas jānosūta tieši pirms pirmās ieiešanas apgabalā, un zvejas intensitātes atskaite, kas jānosūta tieši pirms pēdējās iziešanas no apgabala šajās 24 stundās, iekļauj šādu informāciju: - virsrakstu "PĀRZONU ZVEJAS INTENSITĀTES ATSKAITE", - kuģa nosaukumu, ārējo identifikāciju un starptautisko radiosignālu, - kuģa kapteiņa vārdu un uzvārdu, - kuģa ģeogrāfiskās atrašanās vietu, ziņojumu nosūtot, - apgabalu, no kura kuģis izies, - paredzamo dienu un laiku, kad kuģis izies no minētā apgabala, - blakus apgabals(-i), kurā(-os) kuģis ieies, - loms uz kuģa pa sugām. 2. Ja kuģa pārzonu zveja ilgst vairāk nekā 24 stundas, tad par lomu uz kuģa paziņo tikai tieši pirms pirmās ieiešanas apgabalā un tieši pirms pēdējās iziešanas no apgabala. 5. pants 1. Ja Kopienas zvejas kuģis jūrā pavada mazāk nekā 72 stundas, tad šajā laikā zvejodams ūdeņos, uz ko attiecas tādas dalībvalsts vai tādu dalībvalstu suverenitāte vai jurisdikcija, kuras nav attiecīgās karoga dalībvalstis, zvejas intensitātes atskaitē, kas jānosūta pirms iziešanas no attiecīgajiem ūdeņiem, iekļauj šādu informāciju: - virsrakstu "VIENOTĀ ZVEJAS INTENSITĀTES ATSKAITE", - kuģa nosaukumu, ārējo identifikāciju un starptautiskais radiosignālu, - kuģa kapteiņa vārdu un uzvārdu, - kuģa ģeogrāfiskās atrašanās vietu, ziņojumu nosūtot, - apgabalu, kurā kuģis ieies, - paredzamo dienu un laiku, kad kuģis ieies attiecīgajā apgabalā, - vajadzības gadījumā blakus apgabalu, kurā kuģis ieies, - apgabalu, no kura kuģis izies, - paredzamo dienu un laiku, kad kuģis izies no minētā apgabala, - loms uz kuģa pa sugām, kuģim izejot no attiecīgajiem ūdeņiem. 2. Ja sniegtajā informācijā rodas izmaiņas, tad kuģa kapteinis vai viņa pārstāvis tūlīt par to paziņo kompetentajām iestādēm. 6. pants Kopienas zvejas kuģu kapteiņi vai viņu pārstāvji, kas nosūta zvejas intensitātes atskaiti zvejas kontroles sistēmai saskaņā ar Komisijas Regulas (EK) Nr. 1489/97 [5] 5. pantu, tieši pirms ieiešanas un/vai iziešanas no apgabala paziņo: - kuģa iekšējo flotes reģistrācijas numuru, - zvejas intensitātes atskaites nosūtīšanas dienu un laiku, - kuģa kapteiņa vārdu un uzvārdu, - lomu uz kuģa pa sugām. Pielikumā parādīts, kā noformē VMS paziņojumu krasta dalībvalstij. 7. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro no 1998. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 7. jūlijā Komisijas vārdā — Komisijas locekle Emma Bonino [1] OV L 261, 12.10.1993., 1. lpp. [2] OV L 356, 31.12.1997., 14. lpp. [3] OV L 71, 31.3.1995., 5. lpp. [4] OV L 276, 10.10.1983., 1. lpp. [5] OV L 202, 30.7.1997., 18. lpp. -------------------------------------------------- PIELIKUMS Elektroniskās datu apmaiņas formāts, VMS tos pārraidot 1. tabula. Obligātās informācijas elementu definīcijas Informācijas elementi | Lauka kods | Maksimālais platums | Obligāts/izvēles | Definīcija/piezīmes | Ieraksta sākums | SR | | O | | Ziņojuma veids | TM | 3 | O | Kods/vērtība EFR | Iekšzemes Nr. | IR | 12 | O | Kuģa detaļas Flotes iekšējās reģistrācijas numurs | Laiks | TI | 4 | O | Ziņojuma nosūtīšanas laiks (UTC) (stundas, minūtes) | Datums | DA | 8 | O | Ziņojuma nosūtīšanas diena (gads, mēnesis, diena) | Loms uz kuģa | CB | 3 + 7 | O | Loms uz kuģa pa sugām (FAO 3-alfa sugas kods) dzīvsvara kilogramos (cipariem); dažādu lauku pāri, kas sastāv no sugas un svara, var atdalīt ar atstarpi | Kapteinis | MA | 30 | O | Kuģa kapteiņa vārds un uzvārds | Ieraksta beigas | ER | | O | | 2. tabula. Izvēles informācijas elementu definīcijas Informācijas elementi | Lauka kods | Maksimālais platums | Obligāts/izvēles | Definīcija/piezīmes | Krasta dalībvalsts | AD | 3 | I | Adrese Alfa-3 ISO valsts kods | Ārējā identifikācija | XR | 14 | I | Kuģa detaļa | Nosaukums | NA | 40 | I | Kuģa detaļa | Karogs | FS | 3 | I | Kuģa detaļa Karoga valsts; alfa-3 ISO valsts kods | Starptautiskais radioizsaukuma signāls | RC | 7 | I | Kuģa detaļa | Darbība | AC | 6 | I | Kods; veiktā darbība | Cita informācija | OI | 50 | I | Cita iepriekš neminēta informācija | Paraugs: ISO 8859.1. Datu pārraidi strukturē šādi: - divas diagonālās svītras ("//") un lauka kods norāda informācijas elementa sākumu, - viena diagonāla svītra ("/") atdala lauka kodu no informācijas. Izvēles elementi jāiekļauj starp "Ieraksta sākums" un "Ieraksta beigas". --------------------------------------------------